**NAGRADE NA FESTIVALU DJEČJE PJESME “NAŠA RADOST 2024”**

U organizaciji JU „Dječji savez“ Podgorice, 30. novembra 2024. godine, u kulturno informativnom centru „Budo Tomović“ pod pokroviteljstvom Glavnog grada, podršku Ministarstva kulture i medija Crne Gore, organizovan je festival dječje pjesme „Naša radost 2024“.

Festival se sastojao iz takmičarskog i revijalnog  dijela. Ove godine takmičilo se 16 kompozicija, koje je izvodilo 18 mladih izvođača. U revijalnom dijelu festival, nastupio je dječji hor “Zvjezdice”.

Stručni žiri u sastavu: Aleksandra Filipović, prof. Muzičke kulture, autorka tekstova i muzike za djecu i odrasle; Suzana Leković, prof. Muzičke kulture u OŠ “Božidar Vuković Podgoričanin”;  Laida Lekić, prof. muzike u Muzičkoj školi “Vasa Pavić”;  Zoja Đurović, magistarka dirigovanja i dr Sofija Kalezić, doktor filoloških nauka i redovna profesorica Univerziteta Crne Gore     donio je odluku da:

* Treća nagrada za kompoziciju pripadne kompozitorki Ani Maglica za pjesmu „Dosta“.
* Druga nagrada za kompoziciju pripadne kompozitorki Sari Asanović  za pjesmu „Priganice”.
* Prva nagrada za kompoziciju pripadne kompozitoru Slobodanu Mijoviću  za pjesmu „Roko kokotić”.
* Nagrada za najbolji tekst – Tode Nikoletić za pjesmu „Dok ima snova“.
* Nagrada za najbolji aranžman  – Zoran Bogdanović Riči  za pjesmu „Šta mi to u srcu šuška“.
* Treća nagrada za solistu  Milici Cvijetić iz Podgorice, za interpretaciju pjesme „Mama “.
* Druga nagrada za solistu Sofiji Đurić iz Podgorice, za interpretaciju pjesme „Dosta”.
* Prva nagrada za solistu Dunji Milačić iz Podgorice, za interpretaciju pjesme „Proljećni ples”.
* Nagrada za najbolji scenski nastup pripadne Anđeli Obradović iz Podgorice – „Bežobražni Dašo“.
* Nagrada za najmlađeg učesnika pripadne Janji Milić iz Podgorice – „Cmokić cmok”.Dječji žiri u sastavu: Mona Mujović, Ognjen Kaluđerović, Mija Vujović, Zara Jovović i Darija Knežević, donio je odluku da nagrada za najbolju kompoziciju pripadne Sofiji Đurić iz Podgorice, za interpretaciju pjesme „Dosta“.Dječji hor „Zvjezdice”, donio je odluku da nagrada za najbolju kompoziciju pripadne kompozitoru Savu Jovoviću  za pjesmu „Simpatija” i  Leni Zogović iz Podgorice, za intepretaciju navedene pjesme.Da scena festivala bude dostojna njegove popularnosti ove godine po motivima mjuzikl shopa, pobrinuo se Vladimir Klisić, dok je za scenario festivala bilo zadužen dječji pisac i dramski umjetnik Dejan Đonović.